Kl. 6.30 i morges indløb de første anmeldelser om trafikuheld ved både Sæby på motorvej E45 og ved Brønderslev på motorvej E39. Lige siden er der løbende kommet flere anmeldelser om trafikuheld. I alt har Nordjyllands Politi registreret ni færdselsuheld. Det er glat føre, der har fået skylden for de mange uheld. Nordjyllands Politi forventer, at endnu flere bilister er kørt af vejen, end dem, der har anmeldt det. - Særligt lige omkring kl. 7.45 i morges var der rigtig glat, da det begyndt at klare op, siger vagtchefen fra Nordjyllands Politi. En person er kommet lettere til skade ved et af de første sammenstød, men ellers er der kun sket materielle skader.

Referat:
Igen i dag blev adskillige nordjyske bilister overrasket af glat føre. Politiet har onsdag middag registreret ni ulykker.